Document ID: 32008R0181

Reference:
29.2.2008
EL
Επίσημη Εφημερίδα της Ευρωπαϊκής Ένωσης
L 56/8
ΚΑΝΟΝΙΣΜΌΣ (ΕΚ) αριθ. 181/2008 ΤΗΣ ΕΠΙΤΡΟΠΉΣ
της 28ης Φεβρουαρίου 2008
για τον καθορισμό ορισμένων μέτρων εφαρμογής του κανονισμού (ΕΚ) αριθ. 718/1999 του Συμβουλίου σχετικά με την πολιτική μεταφορικής ικανότητας των κοινοτικών στόλων εσωτερικής ναυσιπλοΐας προκειμένου να προωθηθούν οι εσωτερικές πλωτές μεταφορές
(Κείμενο που παρουσιάζει ενδιαφέρον για τον ΕΟΧ)
(Κωδικοποιημένη έκδοση)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 718/1999 του Συμβουλίου, της 29ης Μαρτίου 1999, σχετικά με την πολιτική μεταφορικής ικανότητας των κοινοτικών στόλων εσωτερικής ναυσιπλοΐας προκειμένου να προωθηθούν οι εσωτερικές πλωτές μεταφορές (1), και ιδίως το άρθρο 9 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 805/1999 της Επιτροπής, της 16ης Απριλίου 1999, για τον καθορισμό ορισμένων μέτρων εφαρμογής του κανονισμού (ΕΚ) αριθ. 718/1999 του Συμβουλίου σχετικά με την πολιτική μεταφορικής ικανότητας των κοινοτικών στόλων εσωτερικής ναυσιπλοΐας προκειμένου να προωθηθούν οι εσωτερικές πλωτές μεταφορές (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.
(2)
Δυνάμει του άρθρου 7 του κανονισμού (ΕΚ) αριθ. 718/1999, η Επιτροπή ορίζει τους πρακτικούς τρόπους εφαρμογής της πολιτικής μεταφορικής ικανότητας των κοινοτικών στόλων που έχει καθορισθεί με τον εν λόγω κανονισμό.
(3)
Κρίνεται σκόπιμο να διατηρηθούν τα ποσοστά ειδικών εισφορών, καθώς και οι ισοδύναμες χωρητικότητες βάσει των κανονισμών (ΕΟΚ) αριθ. 1101/89 του Συμβουλίου (4) και 1102/89 της Επιτροπής (5), διότι αποδείχθηκαν αποτελεσματικοί.
(4)
Για να είναι δυνατόν να λειτουργεί η δημοσιονομική αλληλεγγύη μεταξύ των ταμείων εσωτερικής ναυσιπλοΐας, κρίνεται σκόπιμο να προβαίνει η Επιτροπή, σε συνεργασία με τις αρχές των ταμείων αυτών, στις αρχές κάθε έτους, σε λογιστική καταχώριση των διαθέσιμων πόρων στα αποθεματικά και σε εξίσωση των λογαριασμών σε περίπτωση που αναληφθεί νέα δράση εξυγίανσης.
(5)
Τα μέτρα που προβλέπονται στον παρόντα κανονισμό αποτέλεσαν το αντικείμενο διαβουλεύσεων με ενδιαφερόμενα κράτη μέλη και τις αντιπροσωπευτικές σε κοινοτικό επίπεδο οργανώσεις της εσωτερικής ναυσιπλοΐας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αντικείμενο
Ο παρών κανονισμός καθορίζει το ποσοστό των ειδικών εισφορών που αναφέρεται στο άρθρο 7 του κανονισμού (ΕΚ) αριθ. 718/1999 και τις αντιστοιχίες του κανόνα «παλαιό έναντι νέου», καθώς και τους πρακτικούς τρόπους εφαρμογής της πολιτικής όσον αφορά τη μεταφορική ικανότητα των κοινοτικών στόλων.
Άρθρο 2
Ειδικές εισφορές
1.   Το ύψος των ειδικών εισφορών για τους διαφόρους τύπους και κατηγορίες πλοίων κυμαίνεται από 70 % έως 115 % των συντελεστών:
α)
πλοία μεταφοράς ξηρού φορτίου:
i)
αυτοκίνητα: 120 ευρώ/τόνο·
ii)
φορτηγίδες: 60 ευρώ/τόνο·
iii)
μαούνες: 43 ευρώ/τόνο·
β)
δεξαμενόπλοια:
i)
αυτοκίνητα: 216 ευρώ/τόνο·
ii)
φορτηγίδες: 108 ευρώ/τόνο·
iii)
μαούνες: 39 ευρώ/τόνο·
γ)
ρυμουλκά: 180 ευρώ/kW, με γραμμική αύξηση έως 240 ευρώ/kW για κινητήριο δύναμη ίση ή ανώτερη των 1 000 kW.
2.   Για τα πλοία νεκρού φορτίου κάτω των 450 τόνων, οι μέγιστοι συντελεστές των ειδικών εισφορών που αναφέρονται στην παράγραφο 1 μειώνονται κατά 30 %.
Για τα πλοία νεκρού φορτίου μεταξύ 650 και 450 τόνων, οι μέγιστοι συντελεστές των ειδικών εισφορών μειώνονται κατά 0,15 % ανά τόνο, όταν το νεκρό φορτίο του πλοίου είναι κατώτερο των 650 τόνων.
Για τα πλοία νεκρού φορτίου μεταξύ 650 και 1 650 τόνων, οι μέγιστοι συντελεστές των ειδικών εισφορών αυξάνονται με γραμμικό τρόπο από 100 σε 115 %, για δε πλοία νεκρού φορτίου άνω των 1 650 τόνων οι μέγιστοι συντελεστές των ειδικών εισφορών παραμένουν σταθεροί στο 115 %.
Άρθρο 3
Ισοδύναμη χωρητικότητα
1.   Όταν ένας πλοιοκτήτης θέτει σε λειτουργία ένα από τα πλοία που αναφέρονται στο άρθρο 4 του κανονισμού (ΕΚ) αριθ. 718/1999 και προσφέρει προς διάλυση τη χωρητικότητα ποτάμιου υλικού τύπου, η ισοδύναμη χωρητικότητα που πρέπει να ληφθεί υπόψη, για καθεμία από τις δύο κατηγορίες πλοίων που αναφέρονται κατωτέρω, καθορίζεται συναρτήσει των ακόλουθων συντελεστών αξιοποίησης:
α)
πλοία μεταφοράς ξηρού φορτίου:
i)
αυτοκίνητα άνω των 650 τόνων: 1,00·
ii)
φορτηγίδες άνω των 650 τόνων: 0,50·
iii)
μαούνες άνω των 650 τόνων: 0,36·
β)
δεξαμενόπλοια:
i)
αυτοκίνητα άνω των 650 τόνων: 1,00·
ii)
φορτηγίδες άνω των 650 τόνων: 0,50·
iii)
μαούνες άνω των 650 τόνων: 0,18.
2.   Για τα πλοία νεκρού φορτίου κάτω των 450 τόνων, οι συντελεστές στην παράγραφο 1 μειώνονται κατά 30 %. Για τα πλοία νεκρού φορτίου μεταξύ 650 και 450 τόνων, οι μέγιστοι συντελεστές των ειδικών εισφορών μειώνονται κατά 0,15 % ανά τόνο, όταν το νεκρό φορτίο του πλοίου είναι κατώτερο των 650 τόνων. Για τα πλοία νεκρού φορτίου μεταξύ 650 και 1 650 τόνων, οι συντελεστές αυξάνονται με γραμμικό τρόπο από 100 σε 115 %.
Άρθρο 4
Αντιστοιχίες του κανόνα «παλαιό έναντι νέου»
H θέση πλοίων σε λειτουργία υπόκειται στον όρο του άρθρου 4 παράγραφος 1 του κανονισμού (ΕΚ) αριθ. 718/1999:
1.
όταν πρόκειται για πλοία μεταφοράς ξηρού φορτίου, η αντιστοιχία ορίζεται σε 0:1 (λόγος μεταξύ παλαιάς και νέας χωρητικότητας)·
2.
όταν πρόκειται για δεξαμενόπλοια, η αντιστοιχία ορίζεται σε 0:1·
3.
όταν πρόκειται για ρυμουλκά, η αντιστοιχία ορίζεται σε 0:1.
Άρθρο 5
Δημοσιονομική αλληλεγγύη
1.   Προκειμένου να υπολογίζονται οι διαθέσιμοι πόροι των αποθεματικών ταμείων ή προκειμένου να λειτουργεί η δημοσιονομική αλληλεγγύη που αναφέρεται στο άρθρο 3 παράγραφος 6 του κανονισμού (ΕΚ) αριθ. 718/1999 μεταξύ των λογαριασμών των διαφόρων ταμείων, κάθε ταμείο κοινοποιεί στην Επιτροπή στις αρχές κάθε έτους τα ακόλουθα στοιχεία:
α)
τα έσοδα του ταμείου κατά τη διάρκεια του προηγουμένου έτους, εφόσον τα έσοδα αυτά προορίζονται για την πληρωμή των πριμ διάλυσης ή για τα μέτρα που προβλέπονται στο άρθρο 8 του κανονισμού (ΕΚ) αριθ. 718/1999 (Rdn)·
β)
τις δημοσιονομικές υποχρεώσεις του ταμείου, οι οποίες αναλήφθηκαν κατά τη διάρκεια του προηγουμένου έτους και αφορούν την πληρωμή των πριμ διάλυσης ή τα μέτρα που προβλέπονται στο άρθρο 8 του κανονισμού (ΕΚ) αριθ. 718/1999 (Pn)·
γ)
το πλεόνασμα του ταμείου την 1η Ιανουαρίου του προηγουμένου έτους, το οποίο προέρχεται από έσοδα που προορίζονται για την πληρωμή των πριμ διάλυσης ή τα μέτρα που προβλέπονται στο άρθρο 8 του κανονισμού (ΕΚ) αριθ. 718/1999 (Sn).
2.   Σε συνεννόηση με τις αρχές των ταμείων, η Επιτροπή καθορίζει, βάσει των ενδείξεων που αναφέρονται στην παράγραφο 1:
α)
το συνολικό ποσό των δημοσιονομικών υποχρεώσεων που έχουν αναλάβει τα ταμεία, κατά τη διάρκεια του προηγουμένου έτους, για την πληρωμή των πριμ διάλυσης ή για τα μέτρα που προβλέπονται στο άρθρο 8 του κανονισμού (ΕΚ) αριθ. 718/1999 (Pt)·
β)
το συνολικό ποσό των εσόδων όλων των ταμείων κατά τη διάρκεια του προηγουμένου έτους (Rdt)·
γ)
το συνολικό πλεόνασμα όλων των ταμείων την 1η Ιανουαρίου του προηγουμένου έτους (St)·
δ)
τις αναπροσαρμοσμένες δημοσιονομικές υποχρεώσεις (Pnn) κάθε ταμείου, οι οποίες υπολογίζονται με τον κάτωθι τύπο:
Pnn = (Pt/(Rdt + St)) × (Rdn + Sn)·
ε)
για κάθε ταμείο, τη διαφορά μεταξύ των ετήσιων δημοσιονομικών υποχρεώσεων (Pn) και των ετήσιων αναπροσαρμοσμένων δημοσιονομικών υποχρεώσεων (Pnn)·
στ)
τα ποσά που καταβάλλει κάθε ταμείο του οποίου οι ετήσιες δημοσιονομικές υποχρεώσεις είναι κατώτερες των ετήσιων αναπροσαρμοσμένων δημοσιονομικών υποχρεώσεων (Pn < Pnn) σε ένα ταμείο του οποίου οι ετήσιες δημοσιονομικές υποχρεώσεις είναι ανώτερες των ετήσιων αναπροσαρμοσμένων δημοσιονομικών υποχρεώσεων (Pn > Pnn).
3.   Κάθε ενδιαφερόμενο ταμείο καταβάλλει στα υπόλοιπα ταμεία, πριν από την 1η Μαρτίου του διανυόμενου έτους, τα ποσά που αναφέρονται στην παράγραφο 2 στοιχείο στ).
Άρθρο 6
Διαβουλεύσεις
Η Επιτροπή συγκεντρώνει, για όλα τα θέματα που σχετίζονται με την πολιτική μεταφορικής ικανότητας των κοινοτικών στόλων και με τις τροποποιήσεις του παρόντος κανονισμού, τη γνώμη μιας ομάδας απαρτιζόμενης από εμπειρογνώμονες των επαγγελματικών οργανώσεων της εσωτερικής ναυσιπλοΐας, αντιπροσωπευτικών σε κοινοτική κλίμακα, και από εμπειρογνώμονες των ενδιαφερόμενων κρατών μελών. Η ομάδα αυτή ονομάζεται «ομάδα εμπειρογνωμόνων για την πολιτική που αφορά τη μεταφορική ικανότητα και την προώθηση των κοινοτικών στόλων».
Άρθρο 7
Κατάργηση
Ο κανονισμός (ΕΚ) αριθ. 805/1999 καταργείται.
Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙ.
Άρθρο 8
Έναρξη ισχύος
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 2008.
Για την Επιτροπή
Ο Πρόεδρος
José Manuel BARROSO
(1)  ΕΕ L 90 της 2.4.1999, σ. 1.
(2)  ΕΕ L 102 της 17.4.1999, σ. 64. Κανονισμός όπως τροποποιήθηκε τελευταία με τον κανονισμό (ΕΚ) αριθ. 411/2003 (ΕΕ L 62 της 6.3.2003, σ. 18).
(3)  Βλ. παράρτημα I.
(4)  ΕΕ L 116 της 28.4.1989, σ. 25. Κανονισμός όπως τροποποιήθηκε τελευταία με τον κανονισμό (ΕΚ) αριθ. 742/98 (ΕΕ L 103 της 3.4.1998, σ. 3).
(5)  ΕΕ L 116 της 28.4.1989, σ. 30. Κανονισμός όπως τροποποιήθηκε τελευταία με τον κανονισμό (ΕΚ) αριθ. 812/1999 (ΕΕ L 103 της 20.4.1999, σ. 5).
ΠΑΡΑΡΤΗΜΑ I
Καταργούμενος κανονισμός με κατάλογο των διαδοχικών τροποποιήσεών του
Κανονισμός (ΕΚ) αριθ. 805/1999 της Επιτροπής
(ΕΕ L 102 της 17.4.1999, σ. 64)
Κανονισμός (ΕΚ) αριθ. 1532/2000 της Επιτροπής
(ΕΕ L 175 της 14.7.2000, σ. 74)
Κανονισμός (ΕΚ) αριθ. 997/2001 της Επιτροπής
(ΕΕ L 139 της 23.5.2001, σ. 11)
Κανονισμός (ΕΚ) αριθ. 336/2002 της Επιτροπής
(ΕΕ L 53 της 23.2.2002, σ. 11)
Κανονισμός (ΕΚ) αριθ. 411/2003 της Επιτροπής
(ΕΕ L 62 της 6.3.2003, σ. 18)
ΠΑΡΑΡΤΗΜΑ ΙΙ
Πίνακας αντιστοιχίας
Κανονισμός (ΕΚ) αριθ. 805/1999
Παρών κανονισμός
Άρθρο 1
Άρθρο 1
Άρθρο 2 παράγραφος 1 εισαγωγική φράση
Άρθρο 2 παράγραφος 1 εισαγωγική φράση
Άρθρο 2 παράγραφος 1 πρώτη περίπτωση
Άρθρο 2 παράγραφος 1 στοιχείο α)
Άρθρο 2 παράγραφος 1 πρώτη περίπτωση πρώτη υποπερίπτωση
Άρθρο 2 παράγραφος 1 στοιχείο α) σημείο i)
Άρθρο 2 παράγραφος 1 πρώτη περίπτωση δεύτερη υποπερίπτωση
Άρθρο 2 παράγραφος 1 στοιχείο α) σημείο ii)
Άρθρο 2 παράγραφος 1 πρώτη περίπτωση τρίτη υποπερίπτωση
Άρθρο 2 παράγραφος 1 στοιχείο α) σημείο iii)
Άρθρο 2 παράγραφος 1 δεύτερη περίπτωση
Άρθρο 2 παράγραφος 1 στοιχείο β)
Άρθρο 2 παράγραφος 1 δεύτερη περίπτωση πρώτη υποπερίπτωση
Άρθρο 2 παράγραφος 1 στοιχείο β) σημείο i)
Άρθρο 2 παράγραφος 1 δεύτερη περίπτωση δεύτερη υποπερίπτωση
Άρθρο 2 παράγραφος 1 στοιχείο β) σημείο ii)
Άρθρο 2 παράγραφος 1 δεύτερη περίπτωση τρίτη υποπερίπτωση
Άρθρο 2 παράγραφος 1 στοιχείο β) σημείο iii)
Άρθρο 2 παράγραφος 1 τρίτη περίπτωση
Άρθρο 2 παράγραφος 1 στοιχείο γ)
Άρθρο 2 παράγραφος 2 πρώτη περίπτωση
Άρθρο 2 παράγραφος 2 πρώτο εδάφιο
Άρθρο 2 παράγραφος 2 δεύτερη περίπτωση
Άρθρο 2 παράγραφος 2 δεύτερο εδάφιο
Άρθρο 2 παράγραφος 2 τρίτη περίπτωση
Άρθρο 2 παράγραφος 2 τρίτο εδάφιο
Άρθρο 2 παράγραφος 3
—
Άρθρο 3 παράγραφος 1 εισαγωγική φράση
Άρθρο 3 παράγραφος 1 εισαγωγική φράση
Άρθρο 3 παράγραφος 1 πρώτη περίπτωση
Άρθρο 3 παράγραφος 1 στοιχείο α)
Άρθρο 3 παράγραφος 1 πρώτη περίπτωση πρώτη υποπερίπτωση
Άρθρο 3 παράγραφος 1 στοιχείο α) σημείο i)
Άρθρο 3 παράγραφος 1 πρώτη περίπτωση δεύτερη υποπερίπτωση
Άρθρο 3 παράγραφος 1 στοιχείο α) σημείο ii)
Άρθρο 3 παράγραφος 1 πρώτη περίπτωση τρίτη υποπερίπτωση
Άρθρο 3 παράγραφος 1 στοιχείο α) σημείο iii)
Άρθρο 3 παράγραφος 1 δεύτερη περίπτωση
Άρθρο 3 παράγραφος 1 στοιχείο β)
Άρθρο 3 παράγραφος 1 δεύτερη περίπτωση πρώτη υποπερίπτωση
Άρθρο 3 παράγραφος 1 στοιχείο β) σημείο i)
Άρθρο 3 παράγραφος 1 δεύτερη περίπτωση δεύτερη υποπερίπτωση
Άρθρο 3 παράγραφος 1 στοιχείο β) σημείο ii)
Άρθρο 3 παράγραφος 1 δεύτερη περίπτωση τρίτη υποπερίπτωση
Άρθρο 3 παράγραφος 1 στοιχείο β) σημείο iii)
Άρθρο 3 παράγραφος 2
Άρθρο 3 παράγραφος 2
Άρθρο 4
Άρθρο 4
Άρθρο 5 παράγραφος 1 εισαγωγική φράση
Άρθρο 5 παράγραφος 1 εισαγωγική φράση
Άρθρο 5 παράγραφος 1 πρώτη περίπτωση
Άρθρο 5 παράγραφος 1 στοιχείο α)
Άρθρο 5 παράγραφος 1 δεύτερη περίπτωση
Άρθρο 5 παράγραφος 1 στοιχείο β)
Άρθρο 5 παράγραφος 1 τρίτη περίπτωση
Άρθρο 5 παράγραφος 1 στοιχείο γ)
Άρθρο 5 παράγραφος 2 πρώτη περίπτωση
Άρθρο 5 παράγραφος 2 στοιχείο α)
Άρθρο 5 παράγραφος 2 δεύτερη περίπτωση
Άρθρο 5 παράγραφος 2 στοιχείο β)
Άρθρο 5 παράγραφος 2 τρίτη περίπτωση
Άρθρο 5 παράγραφος 2 στοιχείο γ)
Άρθρο 5 παράγραφος 2 τέταρτη περίπτωση
Άρθρο 5 παράγραφος 2 στοιχείο δ)
Άρθρο 5 παράγραφος 2 πέμπτη περίπτωση
Άρθρο 5 παράγραφος 2 στοιχείο ε)
Άρθρο 5 παράγραφος 2 έκτη περίπτωση
Άρθρο 5 παράγραφος 2 στοιχείο στ)
Άρθρο 5 παράγραφος 3
Άρθρο 5 παράγραφος 3
Άρθρο 6
Άρθρο 6
Άρθρο 7
—
—
Άρθρο 7
—
Άρθρο 8
—
Παράρτημα Ι
—
Παράρτημα ΙΙ

Summary:
Κανόνες για την προώθηση των μεταφορών διά της πλωτής οδού στην ΕΕ
Κανόνες για την προώθηση των μεταφορών διά της πλωτής οδού στην ΕΕ
 
ΣΥΝΟΨΗ ΤΩΝ ΑΚΟΛΟΥΘΩΝ ΚΕΙΜΕΝΩΝ:
Κανονισμός (ΕΚ) αριθ. 718/1999 σχετικά με μια πολιτική ρύθμισης της μεταφορικής ικανότητας των κοινοτικών στόλων στην εσωτερική ναυσιπλοΐα για την προώθηση των μεταφορών διά της πλωτής οδού
Κανονισμός (ΕΚ) αριθ. 181/2008 για τον καθορισμό ορισμένων μέτρων εφαρμογής του κανονισμού (ΕΚ) αριθ. 718/1999 σχετικά με την πολιτική μεταφορικής ικανότητας των κοινοτικών στόλων εσωτερικής ναυσιπλοΐας προκειμένου να προωθηθούν οι εσωτερικές πλωτές μεταφορές
Κανονισμός (ΕΚ) αριθ. 546/2014 για την τροποποίηση του κανονισμού (ΕΚ) αριθ. 718/1999 σχετικά με μια πολιτική ρύθμισης της μεταφορικής ικανότητας των κοινοτικών στόλων στην εσωτερική ναυσιπλοΐα για την προώθηση των μεταφορών διά της πλωτής οδού
ΠΟΙΟΣ ΕΙΝΑΙ Ο ΣΚΟΠΟΣ ΤΩΝ ΚΑΝΟΝΙΣΜΩΝ;
Μαζί με τον κανονισμό (ΕΚ) αριθ. 181/2008 και τον κανονισμό (ΕΕ) αριθ. 546/2014, ο κανονισμός (ΕΚ) αριθ. 718/1999 θεσπίζει τους κανόνες για μια πολιτική ρύθμισης της μεταφορικής ικανότητας των στόλων της Ευρωπαϊκής Ένωσης (ΕΕ). Οι παραπάνω κανονισμοί επιδιώκουν να ενθαρρύνουν την ανάπτυξη βιώσιμων και ανταγωνιστικών μεταφορών διά της πλωτής οδού στην ΕΕ.
ΒΑΣΙΚΑ ΣΗΜΕΙΑ
Κανονισμός (ΕΚ) αριθ. 718/1999Στον κανονισμό εμπίπτουν τα πλοία που μεταφέρουν εμπορεύματα για εμπορικούς σκοπούς. Προβλέπονται διάφορες εξαιρέσεις, όπως για πλοία που κινούνται αποκλειστικά στον Δούναβη ή που χρησιμοποιούνται αποκλειστικά για την αποθήκευση εμπορευμάτων ή τη βυθοκόρηση. Οι χώρες της ΕΕ που διαθέτουν χωρητικότητα στόλου που υπερβαίνει τους 100 000 τόνους και πλωτές οδούς που συνδέονται με άλλες χώρες της ΕΕ υποχρεούνταν να ιδρύσουν ταμείο της εσωτερικής ναυσιπλοΐας (με ξεχωριστά αποθεματικά κεφάλαια για τα πλοία ξηρού φορτίου*, τα δεξαμενόπλοια* και τα ρυμουλκά*). Τα κεφάλαια αυτά οφείλουν να τα διαχειρίζονται εθνικές αρχές και μπορούν να χρησιμοποιηθούν σε 2 περιπτώσεις:σε περίπτωση «σοβαρών διαταραχών της αγοράς» στην αγορά των μεταφορών διά της πλωτής οδού (με την έννοια της οδηγίας 96/75/ΕΚ) καιαν οι οργανισμοί που εκπροσωπούν την εσωτερική ναυσιπλοΐα διατυπώσουν ομόφωνα σχετικό αίτημα (μέχρι το πρώτο εξάμηνο του 2014, αυτά τα αποθεματικά κεφάλαια δεν είχαν χρησιμοποιηθεί ποτέ). Ο κανονισμός αρχικά περιλάμβανε έναν κανόνα «παλαιό έναντι νέου». Αυτό σήμαινε ότι όποιος ιδιοκτήτης ήθελε να προσθέσει νέο πλοίο στον στόλο έπρεπε είτε να παραδώσει για διάλυση παλαιό πλοίο είτε να καταβάλει χρήματα. Αυτός ο κανόνας έπαψε να ισχύει με τον κανονισμό (ΕΚ) αριθ. 411/2003 [ο οποίος έκτοτε καταργήθηκε και έχει αντικατασταθεί από τον κανονισμό (EΚ) αριθ. 181/2008, της Επιτροπής (βλ. παρακάτω)] και θα μπορούσε να επανενεργοποιηθεί, συνοδευόμενος ενδεχομένως από μέτρα διαρθρωτικής εξυγίανσης, μόνο σε περίπτωση σοβαρών διαταραχών της αγοράς όπως αυτές που αναφέρονται στην οδηγία 96/75/ΕΚ.Κανονισμός (ΕΚ) αριθ. 181/2008
Ο κανονισμός (ΕΚ) αριθ. 181/2008 θεσπίζει κανόνες για τον εκτελεστικό κανονισμό (ΕΚ) αριθ. 718/1999. Καθορίζει το ποσοστό των ειδικών εισφορών που αναφέρονται στον κανονισμό (ΕΚ) αριθ. 718/1999 (άρθρο 7), τις αντιστοιχίες για τον κανόνα «παλαιό έναντι νέου», καθώς και τους πρακτικούς τρόπους εφαρμογής της πολιτικής που αφορά τη μεταφορική ικανότητα των κοινοτικών στόλων.
Τροποποιητικός κανονισμός (ΕΕ) αριθ. 546/2014
Με τον τροποποιητικό κανονισμό (ΕΕ) αριθ. 546/2014, επεκτάθηκε το πεδίο εφαρμογής των μέτρων που προβλέπονται από τον κανονισμό (ΕΚ) αριθ. 718/1999. Τα μέτρα περιλαμβάνουν πλέον:βοήθεια (όπως ενημέρωση) σε εργαζόμενους στις μεταφορές διά της πλωτής οδού που εγκαταλείπουν τον κλάδο για να πάρουν πρόωρη σύνταξη ή να βρουν άλλη θέση εργασίας· επαγγελματική εκπαίδευση ή μετεκπαίδευση για τα μέλη πληρωμάτων που εγκαταλείπουν τον κλάδο· βελτίωση της επαγγελματικής κατάρτισης των πληρωμάτων εσωτερικής ναυσιπλοΐας καθώς και των γνώσεων του προσωπικού στον τομέα της εφοδιαστικής, ώστε να διαφυλαχθεί η ανάπτυξη και το μέλλον του επαγγέλματος· ενθάρρυνση των ιδιωτών μικροεπαγγελματιών ώστε να εγγραφούν στις επαγγελματικές ενώσεις και ενίσχυση των οργανώσεων εκπροσώπησης του κλάδου των εσωτερικών πλωτών μεταφορών σε επίπεδο Ένωσης· ενθάρρυνση της αναβάθμισης των σκαφών για να βελτιωθούν οι συνθήκες εργασίας και η ασφάλεια· ενθάρρυνση της ανακαίνισης των σκαφών για τη βελτίωση των περιβαλλοντικών επιδόσεών τους· ενθάρρυνση της χρήσης των αποθεματικών κεφαλαίων σε συνδυασμό με χρηματοδοτικά μέσα όπως ο Ορίζοντας 2020 και η Διευκόλυνση «Συνδέοντας την Ευρώπη».
ΑΠΟ ΠΟΤΕ ΕΦΑΡΜΟΖΟΝΤΑΙ ΟΙ ΚΑΝΟΝΙΣΜΟΙ;
Ο κανονισμός (ΕΚ) αριθ. 718/1999 εφαρμόζεται από τις 29 Απριλίου 1999. Ο κανονισμός (ΕΚ) αριθ. 181/2008 εφαρμόζεται από τις 20 Μαρτίου 2008. Ο τροποποιητικός κανονισμός (ΕΕ) αριθ. 546/2014 εφαρμόζεται από τις 18 Ιουνίου 2014.
ΓΕΝΙΚΟ ΠΛΑΙΣΙΟ
Για περισσότερες πληροφορίες, βλέπε:Εσωτερικές πλωτές οδοί (Ευρωπαϊκή Επιτροπή).
ΒΑΣΙΚΟΙ ΟΡΟΙ
Πλοία ξηρού φορτίου: πλοία που μεταφέρουν ξηρά φορτία (π.χ. σπόρους).
Δεξαμενόπλοια: πλοία που μεταφέρουν υγρά φορτία (π.χ. πετρέλαιο).
Ρυμουλκά: πλοία που χρησιμοποιούνται για την ώθηση άλλων πλοίων, όπως φορτηγίδες, όμως όχι για τη μεταφορά φορτίου.
ΒΑΣΙΚΑ ΚΕΙΜΕΝΑ
Κανονισμός (ΕΚ) αριθ. 718/1999 του Συμβουλίου, της 29ης Μαρτίου 1999, σχετικά με μια πολιτική ρύθμισης της μεταφορικής ικανότητας των κοινοτικών στόλων στην εσωτερική ναυσιπλοΐα για την προώθηση των μεταφορών διά της πλωτής οδού (ΕΕ L 90 της 2.4.1999, σ. 1-5)
Οι διαδοχικές τροποποιήσεις του κανονισμού (ΕΚ) αριθ. 718/1999 έχουν ενσωματωθεί στο αρχικό κείμενο. Αυτή η ενοποιημένη απόδοση αποτελεί απλώς βοήθημα τεκμηρίωσης.
Κανονισμός (ΕΚ) αριθ. 181/2008 της Επιτροπής, της 28ης Φεβρουαρίου 2008, για τον καθορισμό ορισμένων μέτρων εφαρμογής του κανονισμού (ΕΚ) αριθ. 718/1999 του Συμβουλίου σχετικά με την πολιτική μεταφορικής ικανότητας των κοινοτικών στόλων εσωτερικής ναυσιπλοΐας προκειμένου να προωθηθούν οι εσωτερικές πλωτές μεταφορές (Κωδικοποιημένη έκδοση) (ΕΕ L 56 της 29.2.2008, σ. 8-12)
Κανονισμός (ΕΕ) αριθ. 546/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την τροποποίηση του κανονισμού (ΕΚ) αριθ. 718/1999 του Συμβουλίου σχετικά με μια πολιτική ρύθμισης της μεταφορικής ικανότητας των κοινοτικών στόλων στην εσωτερική ναυσιπλοΐα για την προώθηση των μεταφορών διά της πλωτής οδού (ΕΕ L 163 της 29.5.2014, σ. 15-17)
ΣΥΝΑΦΗ ΚΕΙΜΕΝΑ
Οδηγία 96/75/ΕΚ του Συμβουλίου, της 19ης Νοεμβρίου 1996, σχετικά με τους όρους ναύλωσης και διαμόρφωσης των τιμών στον τομέα των εθνικών και διεθνών εσωτερικών πλωτών μεταφορών εμπορευμάτων στην Κοινότητα (ΕΕ L 304 της 27.11.1996, σ. 12-14)
Βλέπε ενοποιημένη απόδοση.
τελευταία ενημέρωση 02.10.2020